CELEX: 32018D0333
Language: hu
Date: 2018-03-05 00:00:00
Title: A Tanács (KKBP) 2018/333 határozata (2018. március 5.) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról

6.3.2018   
            
            
               HU
            
            
               Az Európai Unió Hivatalos Lapja
            
            
               L 63/48
            
         A TANÁCS (KKBP) 2018/333 HATÁROZATA
   (2018. március 5.)
   az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2014. március 5-én elfogadta a 2014/119/KKBP határozatot (1).
            
         
               (2)
            
            
               A szóban forgó határozat felülvizsgálata alapján a korlátozó intézkedések alkalmazását 2019. március 6-ig meg kell hosszabbítani, két személy vonatkozásában törölni kell a bejegyzéseket, három személy vonatkozásában pedig aktualizálni kell a jegyzékbe vétel indokolását.
            
         
               (3)
            
            
               A 2014/119/KKBP határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2014/119/KKBP határozat a következőképpen módosul:
   
               1.
            
            
               Az 5. cikk második bekezdése helyébe a következő szöveg lép:
               „Ezt a határozatot 2019. március 6-ig kell alkalmazni.”.
            
         
               2.
            
            
               A melléklet az e határozat mellékletében foglaltak szerint módosul.
            
         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2018. március 5-én.
      
         
            a Tanács részéről
         
         
            az elnök
         
         N. DIMOV
      
   
   
      (1)  A Tanács 2014/119/KKBP határozata (2014. március 5.) az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról (HL L 66., 2014.3.6., 26. o.).
   
      MELLÉKLET
      
                  I.
               
               
                  A következő személyekre vonatkozó bejegyzéseket törölni kell a 2014/119/KKBP határozat mellékletében foglalt jegyzékből:
                  
                              4.
                           
                           
                              Olena Leonidivna Lukash
                           
                        
                              10.
                           
                           
                              Serhii Petrovych Kliuiev
                           
                        
            
                  II.
               
               
                  A 2014/119/KKBP határozat mellékletében szereplő következő személyekre vonatkozó bejegyzések helyébe az alábbi szöveg lép:
                  
                               
                           
                           
                              Név
                           
                           
                              Azonosító adatok
                           
                           
                              Indokolás
                           
                           
                              A jegyzékbe vétel időpontja
                           
                        
                              7.
                           
                           
                              Oleksandr Viktorovych Yanukovych (Олександр Вiкторович Янукович)
                           
                           
                              Születési dátum és hely: 1973. július 10., Jenakieve (Donecki terület); a volt elnök fia, üzletember.
                           
                           
                              Az ukrán hatóságok büntetőeljárást folytatnak ellene állami vagyon vagy egyéb eszközök hűtlen kezelése és ebben való bűnrészesség miatt.
                           
                           
                              2014.3.6.
                           
                        
                              11.
                           
                           
                              Mykola Yanovych Azarov (Микола Янович Азаров),
                              Nikolai Yanovich Azarov (Николай Янович Азаров)
                           
                           
                              Születési dátum és hely: 1947. december 17., Kaluga (Oroszország), 2014. januárjáig Ukrajna miniszterelnöke.
                           
                           
                              Az ukrán hatóságok büntetőeljárást folytatnak ellene állami vagyon vagy egyéb eszközök hűtlen kezelése és ebben való bűnrészesség miatt.
                           
                           
                              2014.3.6.
                           
                        
                              12.
                           
                           
                              Serhiy Vitalyovych Kurchenko (Сергiй Вiталiйович Курченко)
                           
                           
                              Születési dátum és hely: 1985. szeptember 21., Harkiv; üzletember.
                           
                           
                              Az ukrán hatóságok büntetőeljárást folytatnak ellene állami vagyon vagy egyéb eszközök hűtlen kezelése, valamint saját részre vagy egy harmadik fél számára jogosulatlan előny szerzésének céljával elkövetett hivatali visszaélés és ezáltal az ukrán állami vagyon vagy egyéb eszközök megkárosítása miatt.
                           
                           
                              2014.3.6.